2010.11.30.

 Ó szegénykéim,

 ne keseregjetek.

 Karöltve,

 egymást segítve,

 lett mindenetek.

 Nem vagytok már nincstelenek.

 Nem fáj a szívetek a hely után ahol születtetek.

 Menni könnyű, maradni nehezebb.

 Erős lelkű lesz az ember,

 ha kitart a sorsa mellett.

 Nem ártva,

 nem bántva,

 haladni előre.

 Ahogy az Isten az életet,

 a tisztalelkűeknek idetette.

 Ön meg mondja, hiszen megteheti.

 "Amit mi nem akarunk az nincsen".

 Alázattal megkérdezem.

 Egy szót még szólhatnék?

 Hátha időben lesz még.

 Higgye el jól megnéztem

 és úgy láttam.

 Nem maga az Isten kérem szépen.

 Fogd meg a kezem,

 benne van a szeretetem.

 Add tovább, hogy másnak is legyen.

 Szeretetben élni jó, jó embernek való.

 A jövődet akkor építheted eredményesen,

 ha a múltadat átsimogattad rendesen.

 Minőségibb életedért,

 tégy magadért.

 Mielőtt elrontana a túl sok,

 tanulj meg tenni másokért.

 Látod, látod, megint lett egy jó barátod.